న్యూఢిల్లీ: శివసేన ఎంపీ రవీంద్ర గైక్వాడ్ను విమానం ఎక్కనిచ్చే ప్రసక్తే లేదని ఎయిరిండియా కాబిన్ క్రూ అసోసియేషన్ పేర్కొంది. 60 యేళ్ల ఉద్యోగిపై చెప్పుతో దాడిచేసిన గైక్వాడ్.. ‘‘షరతులు లేని క్షమాపణ’’ చెప్పేంత వరకు తాము ఇదే వైఖరి కొనసాగిస్తామని తేల్చిచెప్పింది. సదరు ఎంపీతో విమాన భద్రతకే ముప్పు అంటూ ఎయిరిండియా ఆరోపించింది. ఈ మేరకు ఎయిరిండియా చైర్మన్, మేనేజింగ్ డైరెక్టర్ అశ్విని లోహానీకి ఎయిరిండియా కాబిన్ క్రూ అసోసియేషన్ లేఖ రాసింది. నిషేధం ఎత్తివేయాలంటూ పార్లమెంటుగానీ, పౌరవిమానయాన శాఖ గానీ నిర్ణయం తీసుకుంటే.. అది ఉద్యోగుల ఆత్మవిశ్వాసంపై తీవ్ర ప్రభావం చూపిస్తుందని పేర్కొంది.కాగా ఎయిరిండియా సిబ్బందికి తాను క్షమాపణ చెప్పబోననీ... ఎయిరిండియానే తనకు క్షమాపణ చెప్పాలంటూ గైక్వాడ్ గురువారం పార్లమెంటులో పేర్కొన్న సంగతి తెలిసిందే. ఎయిరిండియా సిబ్బంది తన కాలర్ పట్టుకుని అవమానించారంటూ ఆయన విమాన సంస్థపై ఎదురుదాడికి దిగారు. అయితే ఆ తర్వాత విమానయాన మంత్రి అశోక్ గజపతి రాజుకు లేఖరాసి తనపై ఒత్తిడి తగ్గించుకునే ప్రయత్నం చేశారు. ‘‘ దురదృష్టవశాత్తూ జరిగిన ఈ సంఘటన పట్ల విచారం వ్యక్తం చేస్తున్నా’’ అంటూ ఆ లేఖలో పేర్కొన్నారు. అయితే ఎయిరిండియాకు గానీ, సిబ్బందికి గానీ ఆయన క్షమాపణ చెప్పకపోవడంతో విషయం మళ్లీ మొదటికి వచ్చింది.
newdhilly: sivasena empy ravindra gaikwadnu vimanam ekkanichhe prasakte ledani airindia kabin kroo asosiation perkondi. 60 yella udyogipai chepputho daadichesina gaikwad.. ‘‘sharatulu laeni kshamaapana’’ cheppenta varaku taamu ide vaikhari konasaagistaamani telchicheppindi. sadaru empeetho vimana bhadratake muppu antuu airindia aaropinchindi. ee meraku airindia chairman, managing director ashwini lohaniki airindia kabin kroo asosiation lekha rasindi. nishedham ettiveyaalantuu paarlamentugaanii, pouravimaanayaana saakha gaanee nirnayam teesukunte.. adhi udyogula aatmaviswaasampai teevra prabhaavam choopistundani perkondi.kaga airindia sibbandiki taanu kshamaapana cheppabonani... airindiane tanaku kshamaapana cheppaalantuu gaikwad guruvaram paarlamentulo perkonna sangati telisinde. airindia sibbandi tana kalar pattukuni avamaaninchaarantuu aayana vimana samsthapai edurudaadiki digaaru. ayithe aa tarvaata vimaanayaana mantri ashok gajapati rajuku lekharasi tanapai ottidi tagginchukune prayatnam chesaru. ‘‘ duradrushtavasaattuu jarigina ee sanghatana patla vichaaram vyaktam chestunna’’ antuu aa lekhalo perkonnaru. ayithe airindiaku gaanee, sibbandiki gaanee aayana kshamaapana cheppakapovadamto vishayam malli modatiki vachindi.